Erandina ühenduse vetele võrdse juurdepääsu põhimõttest võivad liikmesriigid jätta endale kalastamise ainuõiguse rannajoonest 12 meremiili kaugusele ulatuvas vööndis. Erandi eesmärk on püügikoormuse piiramisega  säilitada kõige tundlikumaid alasid ning kaitsta tavapärast kalastustegevust, millest sõltub teatavate rannikualade kogukondade sotsiaalne ja majanduslik areng. Vetele ja kalavarudele juurdepääsu tingimuste kehtestamise meetmed võetakse vastu olemasoleva bioloogilise, sotsiaal-majandusliku ja tehnilise teabe alusel. Kehtivate õigusnormide läbivaatamine toimub 2012. aastal (määruse (EÜ) nr 2371/2002 artikkel 17).